id sv ms ms eo id id ms id id id id ms sv fr en ms ms id ms id id ms id id id id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms id nl id id pl id id id id id id id id id ms id id id id id id id id id id ms jv id ms id id ms ms id ms id ms id id ms id id id ms id id id ms ja id id ms ms id id id en ms ms en en en en en id id id id id en id id jv ms id id it es id id en id ms ms ms ms ms ms
Tidur Meniarap Bahaya! Ini Sebabnya - Hello Doktor
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
AWAS! Ini Bahayanya Jika Anda Gemar Tidur Meniarap
Ditulis oleh Asyikin Md Isa Disemak pada 13/07/2020
Disemak secara perubatan oleh Dr. Amy Kor
Posisi tidur yang mana menjadi kegemaran anda? Mengiring, menelentang atau tidur meniarap? Jika anda gemar tidur secara meniarap, ada kesan buruk yang menanti anda. Jom bongkar!
Tidur merupakan satu cara yang paling mudah untuk mendapatkan rehat dan mengembalikan tenaga setelah seharian bekerja atau penat melakukan tugasan harian di rumah. Jika berbicara mengenai posisi tidur, berdasarkan kajian terdapat 7 posisi atau gaya tidur yang kerap dilakukan.
7 jenis gaya tidur tersebut adalah:
Fetal – dipanggil fetal kerana ia seperti kedudukan bayi dalam janin ibunya.
Log – tidur yang berbaring pada sisi sebelah badan, kaki lurus ke bawah dengan tangan turut berada di sisi.
Yearner – seperti Log, cuma kedudukan tangan anda menghulur ke depan, seperti sedang mengambil sesuatu.
Soldier – posisi tidur ini adalah seperti seorang tentera – berbaring, kedudukan menegak dan tangan di sisi.
Freefaller – kedudukan tidur meniarap, tangan seperti memeluk bantal dan kepala memandang ke sisi.
Starfish – kelihatan seperti bintang tidur di atas katil.
Stargazer – tidur berbaring, dengan kedua belah tangan berada di belakang kepala.
Namun, sedarkah anda posisi tidur juga memainkan peranan penting dalam penjagaan kesihatan. Tidur meniarap merupakan antara posisi tidur yang harus dielakkan.
Mengapa? Ikuti artikel ini untuk mengetahui lebih lanjut.
Tidur meniarap adalah satu posisi tidur yang tidak bagus untuk kesihatan. Walaupun tidur seperti ini dapat mengurangkan dekuran dan gangguan tidur apnea, namun, ia mendatangkan efek kepada bahagian punggung dan leher. Posisi tidur seperti ini juga boleh mengakibatkan tidur menjadi kurang berkualiti dan tidak selesa.
Kesan buruk yang boleh berlaku
Individu yang gemar tidur dalam posisi meniarap ini kebiasaanya akan berdepan dengan beberapa kesakitan, seperti sakit pada bahagian leher, belakang dan sendi. Kesakitan yang dihidapi ini akan cenderung membuatkan anda terjaga pada waktu malam dan tidak mendapat tidur yang secukupnya pada waktu pagi.
Tidur seperti ini akan memberikan tekanan pada belakang dan tulang belakang. Ini kerana kebanyakan berat anda akan berada ditengah-tengah tubuh menimbulkan kesukaran untuk mengekalkan kedudukan neutral tulang belakang ketika anda tidur.
Ketika anda dalam posisi meniarap, anda perlu mengiringkan muka anda untuk membolehkan anda bernafas. Ini sekaligus menyebabkan keadaan leher anda berada dalam posisi yang senget. Bayangkan keadaan itu berlaku untuk sepanjang malam ketika anda tidur? Melainkan anda boleh bernafas melalui bantal.
Anda mungkin tidak sedar masalah kesihatan yang akan timbul, tetapi, untuk tempoh jangka masa panjang, ia boleh menyebabkan masalah cakera herniasi (herniated disk); berlaku pecahan cakera gelatin antara vertebra yang menyebabkan gel terkeluar dari cakera dan mengganggu saraf.
Bahaya buat ibu hamil
Anda memerlukan rehat yang berkualiti dan secukupnya. Tidur dalam posisi meniarap ini boleh mendatangkan bahaya untuk bayi dalam kandungan, kerana bayi anda memerlukan ruang yang secukupnya dan posisi ini akan membuatkan bayi anda terhimpit.
Berat yang bertambahan pada bahagian tengah boleh meningkatkan daya tarikan kepada tulang belakang anda. Terdapat kajian yang menunjukkan tidur mengiring sebelah kiri boleh meningkatkan aliran darah yang sihat dan tahap oksigen yang optimum untuk anda dan bayi.
Tip untuk tidur meniarap
Bagaimana jika anda telah terbiasa tidur dalam keadaan meniarap sepanjang hidup dan anda sukar untuk tidur dalam posisi lain, walaupun menyedari bahayanya? Hmmm…payah juga kalau begini.
Namun, usah bimbang, berikut 3 tip dan kaedah yang mungkin dapat membantu anda mengurangkan kesan buruk tidur meniarap:
Tidur tanpa bantal atau menggunakan bantal yang nipis
Letakkan bantal sebagai lapik di bawah pelvis untuk menjadikan kedudukan anda lebih neutral dan mengurangkan tekanan pada tulang belakang
Lakukan regangan pada setiap pagi untuk mengembalikan keseimbangan pada badan. Pastikan anda melakukan senaman memanaskan badan terlebih dahulu.
Tidur meniarap mungkin menjadi tabiat sesetengah individu. Walau bagaimanapun, jika tabiat tidur ini menjadi 1 kebiasaan, ia akan mendatangkan kesan jangka masa panjang melibatkan kesihatan.
Jika anda menghadapi sebarang kesukaran untuk tidur yang menyebabkan anda perlu tidur dalam posisi ini, mungkin anda boleh mendapatkan nasihat daripada pakar kesihatan bagi membantu mengatasi masalah anda. Jangan pandang enteng isu ini, okay?
Anda mungkin berminat untuk membaca artikel:
Posisi Tidur Menggambarkan Personaliti Individu?
Pakai Bra Time Tidur Boleh Jadi Punca Kanser Payudara?
PERHATIAN! Masalah Kurang Tidur Boleh Membunuh!
Guna kalkulator ini untuk mengira Indeks Jisim Badan (BMI) dan semak tahap kesihatan berat badan anda. Anda juga boleh menyemak BMI anak.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
Hello Health Group tidak menawarkan nasihat perubatan, diagnosis atau rawatan.
Is It Bad to Sleep on Your Stomach?
https://www.healthline.com/health/is-it-bad-to-sleep-on-your-stomach / Accessed on Jan 23, 2019.
The Pros and Cons of Each Sleeping Position
https://site.eightsleep.com/blogs/news/the-pros-and-cons-of-each-sleeping-position / Accessed on Jan 23, 2019.
Sering Mengantuk Kerana Tidak Cukup Tidur? Ini Cara Nak Kira Jam Tidur Ikut Peringkat Usia
Selalu Sakit Belakang? Lupakan Tilam Mahal, Cuba Tidur Di Atas Lantai!
Ditulis oleh Asyikin Md Isa Disemak pada 13/07/2020
Disemak secara perubatan oleh Dr. Amy Kor
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.